**Iepirkuma “Trokšņa un vibrācijas līmeņa izvērtējums jaunās tramvaju līnijas izbūves posmā Stacijas iela-Cietoksnis ”**

**id. nr. ASDS/2022/16, dokumentācija**

1. Iepirkuma priekšmets ir trokšņa un vibrācijas līmeņa izvērtējums jaunās tramvaju līnijas izbūves posmā Stacijas iela-Cietoksnis, Daugavpilī atbilstoši iepirkuma dokumentācijas un tehniska uzdevuma (Pielikums Nr.1) prasībām.
2. Finanšu piedāvājumu vērtēšanas kritērijs - zemāka līgumcena.
3. Līguma izpildes termiņš ir 2 (divas) kalendāras nedēļas no līguma parakstīšanas brīža.
4. Apmaksas noteikumi: 15 kalendāras dienas no izpildīto darbu pieņemšanas – nodošanas akta parakstīšanas brīža parakstīšanas brīža.
5. Pretendentam jāiesniedz dokuments, kur norādīta informācija par Pretendenta pēdējo 3 (triju) gadu laikā (2019., 2020., 2021, 2022.gadā līdz iepirkuma publicēšanas brīdim) pieredzi vismaz 2 (divus) līdzīgu pakalpojumu sniegšanā, pie kam līgumam jābūt izpildītam un darbiem nodotiem, norādot pasūtītāju un tā kontaktpersonu (saskaņā ar 2.pielikumu). Komisija nepieciešamības gadījumā sazināsies ar pasūtītāja pārstāvi, lai pārliecinātos par piedāvājumā norādīto informāciju.
6. Apliecinājums uz Pretendenta veidlapas, ka Pretendents var nodrošināt Pakalpojuma sniegšanu Pasūtītāja norādītajā laikā, kvalitātē un apjomā atbilstoši Tehniskajā uzdevuma izvirzītajām prasībām.
7. Apliecinājums uz Pretendenta veidlapas, ka Līguma izpildei tiks piesaistīti speciāli apmācīti un kvalificēti speciālisti.
8. Prasības Finanšu piedāvājuma noformēšanai:

8.1. Finanšu piedāvājumam jābūt noformētam pēc AS „Daugavpils satiksme” parauga;

8.2. Pretendentam jāaizpilda visas tukšas Finanšu piedāvājuma parauga ailes;

8.3. Ailē „Uzņēmuma rekvizīti” jāaizpilda: uzņēmuma nosaukums, reģistrācijas numurs, juridiskā adrese, bankas rekvizīti (nosaukums un konta numurs), uzņēmuma tālruņa numurs, e-pasta adrese;

8.4. Pretendentam, sagatavojot piedāvājumu, jāparedz visas ar paredzamā līguma izpildi saistītās izmaksas;

8.5. Neparakstītie Finanšu piedāvājumi tiks izslēgti no tālākas vērtēšanas.

1. Finanšu piedāvājumu iesniegšanas prasības:

9.1. Pa e-pastu (noskenēto vai parakstīto ar drošo elektr. parakstu): [info@dsatiksme.lv](mailto:info@dsatiksme.lv)

10. Gadījumā, ja pārbaudot Pretendenta Finanšu piedāvājumu, ir konstatēts ka Finanšu piedāvājums ir neatbilstoši noformēts, AS „Daugavpils satiksme” ir tiesīga izslēgt Pretendenta Finanšu piedāvājumu no tālākas vērtēšanas.

11.Aritmētisko kļūdu konstatēšanas gadījumā, AS „Daugavpils satiksme” tās izlabo, rakstiski informējot par to Pretendentu, nosūtot vēstuli pa e-pastu, kurš ir norādīts ailē „Uzņēmuma rekvizīti”. AS „Daugavpils satiksme” nepārbauda Finanšu piedāvājumus kuri ir izslēgti no tālākas vērtēšanas.

12.Pasūtītājs izslēgs pretendentu, kuram būtu piešķiramas līguma slēgšanas tiesības, no dalības iepirkumā, ja pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts.

13.Gadījumā, ja pasūtītājs konstatē, ka saskaņā ar Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā ievietoto informāciju pretendentam vai piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 eiro, Pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 euro. Ja noteiktajā termiņā apliecinājums nav iesniegts, Pasūtītājs pretendentu izslēdz no dalības iepirkumā.

14.Iepirkuma komisija var lūgt, lai Pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī Iepirkuma dokumentācijas prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram Pretendentam jāsniedz atbilde.

15.Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā (**iesniedzot pilnvaras kopiju**).

16.Līdz iepirkuma līguma noslēgšanai, Pasūtītājam ir tiesības izbeigt vai pārtraukt iepirkuma procedūru.

17.Finanšu piedāvājums jāiesniedz **līdz 21.04.2022. plkst. 10.00**. Ja Finanšu piedāvājums iesniegts pēc norādītā piedāvājumu iesniegšanas termiņa beigām, to nereģistrē un atdod vai nosuta atpakaļ Pretendentam.

18.Pretendenta paziņojums par labojumu vai atsaukšanu ir jāsagatavo un jāparaksta atbilstoši tiem iepirkuma dokumentācijas noteikumiem, kas attiecas uz Piedāvājuma noformēšanu un iesniegšanu. Uz piedāvājuma attiecīgi atzīmējot “LABOJUMS” vai “ATSAUKŠANA”, un nosūtot pa e-pastu [info@dsatiksme.lv](mailto:info@dsatiksme.lv)

19. Kontaktpersona (ar specifikāciju saistītos jautājumos) – AS „Daugavpils satiksme” projektu vadītāja Dagnija Briška tālr. +37126511188. Kontaktpersona juridiskajos jautājumos: AS „Daugavpils satiksme” – iepirkumu speciālists D. Meinerts, tālr. +371 20009188.

Pielikums Nr.1

iepirkuma dokumentācijai

ar identifikācijas Nr. ASDS/2022/16

**TEHNISKĀ SPECIFIKĀCIJA**

**Trokšņa un vibrācijas līmeņa izvērtējums**

**jaunās tramvaju līnijas izbūves posmā Stacijas iela - Cietoksnis**

**1.**  **Uzdevums:**

1.1. Jaunās tramvaju līnijas izbūves posmā Stacijas iela - Cietoksnis veikt esošās situācijas apzināšanu un paredzētās darbības ietvaros (plānoto izbūves darbu un turpmākās tramvaju līnijas ekspluatācijas gaitā) radītā **trokšņa un vibrāciju** izvērtējumu dzīvojamo māju un publiskās apbūves teritoriju tuvumā, salīdzinot iegūtos rezultātus atbilstoši MK 07.01.2014. noteikumos Nr. 16 „Trokšņa novērtēšanas un pārvaldības kārtība” iekļautajiem robežlielumiem. Trokšņu un vibrāciju izvērtējumā cita starpā jāņem vērā plānotais pieturvietu izvietojums un plānotās tramvaju līnijas trases pagriezieni, kā arī citi tramvaju līnijas trases posmi, kuros var būt novērojamas pastiprinātie tramvaja kustības izraisītie trokšņi un vibrācijas (t.sk. specifiskās sliedes/riteņu kontaktskaņas tramvaja bremzēšanas laikā). Novērtējuma ietvaros nav vērtēta būvniecības procesā laikā radīta trokšņa atbilstība vides trokšņa robežlielumiem, bet aprēķinātais trokšņa līmenis salīdzināts ar MK noteikumos norādītajiem robežlielumiem individuālo dzīvojamo māju apbūves teritorijām.

**2. Īpašie noteikumi:**

2.1.Vides trokšņa mērījumiem un situācijas analīzei:

* jāveic esošās situācijas apzināšana;
* vides trokšņu mērījumi dienas/nakts laikā objektā – plānotās tramvaju līnijas tuvākās dzīvojamās apbūves pieguļoša teritorijā posmā Stacijas iela – Cietoksnis;
* vides trokšņu mērījumi dienas/nakts laikā objektā – līdzvērtīgas plānotai tramvaju līnijai esošās līnijas situācijas novērtēšana;

2.2.Vibrācijas mērījumiem un situācijas analīzei :

* jāveic esošās situācijas apzināšana;
* vibrācijas mērījumi dienas/nakts laikā objektā – plānotās tramvaju līnijas tuvākās dzīvojamās apbūves teritorijā posmā Stacijas iela – Cietoksnis;
* vibrācijas mērījumi dienas/nakts laikā objektā – līdzvērtīgas plānotai tramvaju līnijai esošās līnijas situācijas novērtēšana.

2.3.Jāveic mērījumu rezultātu apstrāde un novērtēšana, atbilstoši noformējot tehnisko dokumentāciju.

**3. Darbu izpildes termiņš:**

3.1.Divu kalendāro nedēļu laikā no līguma noslēgšanas dienas.

Pielikums Nr.2

iepirkuma dokumentācijai

ar identifikācijas Nr. ASDS/2022/16

**Pretendenta pieredzes apliecinājums**

**1. Pretendenta pieredze**

Informāciju par objektiem, kas raksturo Pretendenta pieredzi atbilstoši iepirkuma dokumentācijas 5.punktam ierakstīt tabulā.

|  |  |  |
| --- | --- | --- |
| Objekta nosaukums, līguma Nr. | Līguma summa/darbu nosaukums, apjoms /izpildes termiņš | Pasūtītājs, kontaktpersona, tālrunis |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta) (datums)

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v. (amats, paraksts, V.Uzvārds)

Pielikums Nr.3

iepirkuma dokumentācijai

ar identifikācijas Nr. ASDS/2022/16

**Finanšu piedāvājums**

**Iepirkumam “Trokšņa un vibrācijas līmeņa izvērtējums jaunās tramvaju līnijas izbūves posmā Stacijas iela-Cietoksnis”, id. Nr. ASDS/2022/16**

|  |  |
| --- | --- |
| Uzņēmuma rekvizīti | |
| Nosaukums |  |
| Reģ. numurs |  |
| Juridiskā adrese |  |
| Bankas nosaukums |  |
| Konta numurs |  |
| Tālruņa numurs |  |
| E-pasta adrese |  |

**Iepirkuma nosaukums un identifikācijas numurs:**

Iepirkums “**Trokšņa un vibrācijas līmeņa izvērtējums jaunās tramvaju līnijas izbūves posmā Stacijas iela-Cietoksnis**”, identifikācijas Nr. ASDS/2022/16.

**Kam:** AS “Daugavpils satiksme” iepirkuma komisijai

1. Piedāvājam sniegt trokšņa un vibrācijas līmeņa izvērtēšanas pakalpojumu, saskaņā ar iepirkuma nolikuma, identifikācijas Nr. ASDS/2022/16, nosacījumiem par piedāvājuma cenu:

|  |  |
| --- | --- |
| **Darbu veids** | **Summa EUR bez PVN** |
| Trokšņa un vibrācijas līmeņa izvērtēšanas pakalpojums jaunās tramvaju līnijas izbūves posmā Stacijas iela-Cietoksnis  **Kopēja līgumcena bez PVN kopā** |  |
| **Izpildes termiņš** | 2 (divu) kalendāro nedēļu laikā no līguma parakstīšanas dienas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta) (datums)

Ar savu parakstu apliecinām, ka piedāvāta Prece un pakalpojums pilnīgi atbilst tehniskās specifikācijas prasībām un uzņēmumam nav nodokļu parādu. Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (Pielikumā Pilnvara) šajā iepirkuma procedūrā.

Ar šī pieteikuma iesniegšanu pretendents:

• apņemas piegādāt sniegt pakalpojumu atbilstoši tehniskajās specifikācijas prasībām, piekrīt iepirkuma dokumentācijas izvirzītajām prasībām un garantē iepirkuma dokumentācijas izpildi, iepirkuma dokumentācijas noteikumi ir skaidri un saprotami;

• apliecina, ka piekrīt iepirkuma dokumentācija pievienotā līguma projekta noteikumiem un līguma slēgšanas tiesības piešķiršanas gadījumā slēgs līgumu ar pasūtītāju saskaņā ar pievienotā līguma projekta tekstu;

• apliecina, ka līguma slēgšanas tiesību piešķiršanas gadījumā būs pietiekoši finanšu līdzekļi līguma izpildei un priekšapmaksa nebūs nepieciešama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, v. uzvārds, kontakttālrunis)

z.v.

Pielikums Nr.4

iepirkuma dokumentācijai

ar identifikācijas Nr. ASDS/2022/16

LĪGUMA PROJEKTS

Daugavpilī 2022.gada \_\_\_\_\_\_\_\_\_\_\_\_

**AS “Daugavpils satiksme”**, reģistrācijas Nr.41503002269, juridiskā adrese 18.Novembra iela 183, Daugavpilī (turpmāk – **PASŪTĪTĀJS)**, tās valdes locekļa S.Blagoveščenska personā, kas rīkojas uz Statūtu pamata,

**SIA „\_\_\_\_\_\_\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_ (turpmāk – **UZŅĒMĒJS),** tās \_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz \_\_\_\_\_\_\_\_\_\_\_\_\_\_\_\_\_\_\_\_ pamata, bez viltus, spaidiem un maldības, pamatojoties uz iepirkuma “**Trokšņa un vibrācijas līmeņa izvērtējums jaunās tramvaju līnijas izbūves posmā Stacijas iela-Cietoksnis**”, identifikācijas numurs ASDS/2022/16 (turpmāk –iepirkums), rezultātiem, noslēdza šāda satura līgumu:

### Līguma priekšmets

1.1.Uzņēmējs, pamatojoties uz iepirkuma dokumentācijas tehniskajām prasībām un iesniegto finanšu piedāvājumu (Pielikums Nr. 1), veic trokšņa un vibrācijas līmeņa izvērtēšanas darbus jaunās tramvaju līnijas izbūves posmā Stacijas iela-Cietoksnis (turpmāk līguma tekstā ‑ Darbi), bet Pasūtītājs apņemas atbilstoši iepirkuma dokumentācijas prasībām un kvalitatīvi izpildītos darbus pieņemt un par tiem samaksāt šajā līgumā paredzētajā kārtībā.

### Darbu apmaksa un norēķinu kārtība

2.1. Par izpildītajiem darbiem Pasūtītājs maksā Uzņēmējam ***EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_*** bez 21% PVN. 21% PVN sastāda ***EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*** Kopējā līgumcena ar 21% PVN sastāda ***EUR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.***

2.2. Pasūtītājs apmaksu par izpildītajiem darbiem veic 15 (piecpadsmit) dienu laikā pēc darbu nodošanas - pieņemšanas akta parakstīšanas.

2.3. Visus no šī līguma izrietošos maksājumus Pasūtītājs veic ar pārskai­tījumu uz Uzņēmēja norādīto norēķinu kontu.

### Darbu izpildes termiņš

* 1. Uzņēmējs darbu uzsāk vienu kalendāro dienu laikā no līguma parakstīšanas dienas.
  2. Darbu izpildes termiņš – 2 (divu) kalendāru nedēļu laikā no līguma parakstīšanas dienas.

### Uzņēmēja pienākumi un tiesības

*4.1. Uzņēmēja pienākums ir:*

4.1.1. veikt darbus kvalitatīvi, ievērojot šajā līgumā paredzēto termiņu un noteikumus;

4.1.2. darbu izpildes procesā ievērot drošības tehnikas un ugunsdrošības noteikumus, spēkā esošos būvnormatīvus un citus spēkā esošus normatīvus aktus;

4.1.3. rakstveidā nekavējoties, bet ne vēlāk kā nākamajā darba dienā informēt Pasūtītāju par visiem apstākļiem, kas atklājušies līguma izpildes procesā un var neparedzēti ietekmēt līguma izpildi;

4.1.4. pēc darbu izpildīšanas nodot darbus Pasūtītājam, parakstot darbu nodošanas-pieņemšanas aktu;

4.1.5. Uzņēmējam nav tiesību uz līguma izpildes termiņa un/vai līgumcenas grozīšanu, ja Uzņēmējs ne vēlāk kā nākamajā darba dienā nav paziņojis Pasūtītājam par apstākļiem, kas var ietekmēt darba kvalitāti, termiņus, līgumcenu un nav veicis nepieciešamās darbības, lai samazinātu zaudējumus vai izvairīties no tiem;

4.1.6. nodrošināt darba aizsardzības pasākumus darbu izpildes laikā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas normatīvajos aktos paredzētās darba drošības instruktāžas;

4.1.7. precēm un materiāliem, kas tiks izmantoti vai pielietoti Darba izpildē jāatbilst Latvijas Republikā spēkā esošo normatīvo aktu prasībām;

4.1.8. Darbu veikšanas laikā nodrošināt kārtību darba vietā. Pēc darbu pabeigšanas uzkopt darba vietu;

*4.2. Uzņēmējs ir tiesīgs:*

4.2.1. neuzsākt šajā līgumā paredzēto darbu izpildi, bet uzsākto darbu procesu pārtraukt, ja Pasūtītājs nav izpildījis kādu no šī līguma nosacījumiem;

4.2.2. vienoties ar Pasūtītāju par darbu izpildes termiņa pagarinājumu, ja pamatotu iemeslu dēļ nav iespējams izpildīt darbus līgumā noteiktā termiņā; par pamatotiem iemesliem tiek uzskatīti visi apstākļi, kuri ir būtiski darbu izpildes procesā, bet par kuru esamību (vai neesamību) Uzņēmējs nebija informēts, parakstot līgumu, vai arī šo apstākļu iestāšanos (vai neiestāšanos) iepriekš nevarēja paredzēt;

4.2.3. Līgumcenas palielināšana nav paredzēta.

### Pasūtītāja pienākumi un tiesības

5.1. Pasūtītāja pienākums ir:

5.1.1. savlaicīgi veikt visus līgumā paredzētos maksājumus;

5.1.2. nodot Uzņēmējam darbu izpildes procesam nepieciešamo dokumentāciju;

5.1.3. nodrošināt Uzņēmēja brīvu un netraucētu piekļūšanu darbu izpildes vietai;

5.1.4. nozīmēt pilnvaroto pārstāvi, kurš darbu izpildes procesā pārstāvēs Pasūtītāju, veiks darbu izpildes kontroli un tehnisko uzraudzību;

5.1.5. pieņemt no Uzņēmēja **tikai kvalitatīvi** un atbilstoši iepirkuma dokumentācijas prasībām izpildītos darbus, parakstot darbu nodošanas-pieņemšanas aktu.

5.2. Pasūtītājs ir tiesīgs pieprasīt no Uzņēmēja rakstisku atskaiti par paveiktajiem darbiem, kā arī informāciju par turpmāko darbu izpildes procesa gaitu.

### Darbu nodošanas un pieņemšanas kārtība

6.1. Pēc paredzēto darbu izpildes Uzņēmējs sastāda darbu nodošanas-pieņemšanas aktu, kuru no savas puses parakstītu divos eksemplāros iesniedz Pasūtītājam (pilnvarotai personai). Par darbu nodošanas brīdi tiek uzskatīta diena, kurā Puses parakstījuši darbu nodošanas-pieņemšanas aktu.

6.2. Pasūtītājs darbu nodošanas-pieņemšanas aktu izskata un paraksta 5 (piecu) darba dienu laikā pēc tā saņemšanas. Pēc darbu nodošanas-pieņemšanas akta parakstīšanas Pasūtītājs par to ziņo Uzņēmējam un atdod viņam vienu akta eksemplāru.

6.3. Ja Pasūtītājam ir objektīvi un pamatoti iebildumi par darbu izpildi (darbs ir izpildīts nekvalitatīvi vai nav pabeigts līdz galam), Pasūtītājs līguma 6.2.punktā minētajā termiņā iesniedz Uzņēmējam rakstisku paziņojumu, kurā norādīti darbu pieņemšanas laikā konstatētie defekti. Defekti, ko pieļāvis Uzņēmējs, novēršami par Uzņēmēja līdzekļiem.

6.4. Ja Pasūtītāja iesniegtie iebildumi ir pamatoti, Līgumslēdzējas Puses sastāda aktu par konstatētajiem trūkumiem un defektiem, kā arī vienojas par to novēršanas termiņu un citiem ar to saistītiem jautājumiem. Pēc defektu novēršanas Līgumslēdzējas Puses vadās pēc šajā līguma sadaļā paredzētajiem noteikumiem.

6.5. Ja Pasūtītājs nav parakstījis darbu nodošanas-pieņemšanas aktu un par to nav ziņojis Uzņēmējam līguma 6.2. punktā noteiktajā termiņā vai arī šajā termiņā nav iesnieguši Uzņēmējam iebildumus (līguma 6.3. punkts), uzskatāms, ka darbu nodošanas-pieņemšanas akts parakstīts un Pasūtītājs izpildītos darbus bez iebildumiem pieņēmis.

### 7. Līgumslēdzēju pušu atbildība

7.1. Līgumslēdzējas puses atbild viena otrai par katru zaudējumu, kas radies viņu vai līguma izpildes nodrošināšanai piesaistīto personu apzinātas darbības, bezdarbības vai neuzmanības dēļ.

7.2. Darbu izpildes termiņa neievērošanas gadījumā Uzņēmējs maksā Pasūtītājam līgumsodu 0,5% (nulle komats piecu procentu) apmērā no līguma 2.1.punktā minētās kopējās līgumcenas par katru kavējuma dienu, bet ne vairāk par 10% no līguma 2.1.punkta noteiktās kopējās līgumcenas.

7.3. Jebkura maksājuma, kas izriet no šī līguma, samaksas kavējuma gadījumā Pasūtītājs maksā līgumsodu 0.1% (nulle komats viena procenta) apmērā no neapmaksātās summas par katru kavējuma dienu, bet ne vairāk par 10% no līguma 2.1.punkta noteiktās kopējās līgumcenas.

**8.Nepārvarama vara**

8.1.Puses nav atbildīgas par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streiku, kas traucē izpildīt šo līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo līgumu. Darbaspēka nepietiekamība un materiālu trūkums netiek atzīti par nepārvaramas varas apstākļiem.

8.2.Puses var vienpusēji izbeigt šo Līgumu, ja nepārvaramas varas apstākļi turpinās ilgāk par vienu nedēļu. Šajā gadījumā neviena no Pusēm nav tiesīga prasīt tādējādi, radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem Darbiem.

8.3.Nepārvaramas varas apstākļiem beidzoties, Pusei, kura pirmā konstatēja minēto apstākļu izbeigšanos, ir pienākums nekavējoties iesniegt rakstisku paziņojumu otrai Pusei par minēto apstākļu beigšanos.

### 9. Noslēguma noteikumi

9.1. Šī līguma noslēgšanas pamatā ir Līgumslēdzēju Pušu vēlēšanās abpusēji sadarboties un izrādīt pretimnākšanu jautājumos, kas nav atrunāti šajā līgumā.

9.2. Visas domstarpības, kas rodas izpildot šo līgumu, Līgumslēdzējas Puses risina lab­prā­tīgu pārrunu ceļā. Ja vienošanās šādā veidā netiek panākta trīs nedēļu laikā, tad strīdi var tikt risināti Latvijas Republikas tiesā.

9.3 Grozījumus šajā līgumā var izdarīt, Līgumslēdzējām Pusēm par tiem rakstiski vieno­joties. Šādā gadījumā rakstiskā vienošanās tiek pievienota šim līgumam, un tā kļūst par šī līguma neatņemamu sastāvdaļu.

9.4. Šis Līgums sastādīts *uz \_\_ (\_\_\_\_\_\_) lapām ar vienu pielikumu uz \_ lapām un parakstīts ar drošu elektronisko parakstu vai \_\_\_ (\_\_\_) eksemplāros pa vienam katrai no Pusēm*..

9.5. Šis līgums stājas spēkā ar tā parakstīšanas brīdi un ir spēkā, līdz puses pilnībā izpildīs savas saistības.

11. Pušu rekvizĪti UN PARAKSTI

|  |  |
| --- | --- |
| **Pasūtītājs Uzņēmējs** |  |
|  |  |